Pamokos tema: Verslo galimybės Vilniaus senamiestyje
Klausimas:   Kaip miesto aplinka ir žmonių poreikiai padeda kurti verslo idėjas?
Temos BUP: Verslumas, ekonominis mąstymas, problemų sprendimas, tvarumas, bendradarbiavimas.
Tikslas:  Ugdyti mokinių verslumo kompetenciją, gebėjimą stebėti aplinką, identifikuoti problemas ir kurti verslo idėjas, atsižvelgiant į vartotojų poreikius bei tvarumo principus, kurti realistiškas verslo idėjas.
Uždaviniai:
1. Atpažinti skirtingus verslų tipus ir jų veikimo principus miesto aplinkoje.
2. Analizuoti vartotojų poreikius bei identifikuoti neišspręstas problemas.
3. Sukurti ir pristatyti verslo idėją, pagrįstą tyrimo rezultatais.
Kompetencijos:  Pažinimo, komunikavimo, kūrybiškumo, socialinė, pilietiškumo, skaitmeninė ir verslumo kompetencijos.
Priemonės:   Telefonai arba planšetės fotografavimui ir informacijos fiksavimui, užduočių lapai, rašymo priemonės, interneto prieiga, miesto žemėlapis.
Vertinimas:  Formuojamasis vertinimas: mokinių įsitraukimas, bendradarbiavimas grupėje, tyrimo atlikimas, verslo idėjos pagrįstumas ir pristatymas.
Metodai:   Stebėjimas, tyrinėjimas, darbas grupėse, diskusija, problemų sprendimas, idėjų generavimas, pristatymas.

Vieta:   Miesto senamiestis

Klasė:   10-11 

Veiklos: Mokiniai tyrinėja miesto verslus, analizuoja vartotojų poreikius, diskutuoja grupėse, kuria verslo idėją ir ją pristato klasei.

Įtrauktis: Užduotys diferencijuojamos pagal mokinių gebėjimus. Grupėse paskirstomi vaidmenys pagal stipriąsias mokinių puses. Sudaromos galimybės dalyvauti įvairiais būdais: stebėti, fotografuoti, užrašyti, pristatyti.


	Pamokos dalys
	Trukmė
	       Turinys
	Pastabos

	Įvadinė
	20 min.
	
Mokytojas pristato pamokos tikslą ir aptaria: kas yra verslo galimybė; kuo skiriasi prekė ir paslauga; kaip atpažinti vartotojo problemą; kokie verslai dažniausiai veikia turistinėse miesto vietose. Mokiniai suskirstomi į 4–5 grupes. Kiekviena grupė gauna tyrimo užduotį: maitinimo verslai; suvenyrai ir turizmas; pramogos; tvarūs verslai; paslaugos jaunimui.


	Aptariamos saugaus elgesio mieste taisyklės.

	Mokymosi veiklos
	50 min.


35 min.
	Mokiniai vaikšto paskirtoje Senamiesčio teritorijoje ir: fiksuoja verslų tipus; skaičiuoja panašių verslų kiekį; stebi klientų srautus; fotografuoja įdomius sprendimus; kalbina praeivius arba turistus; ieško neišspręstų problemų. Pagalbiniai klausimai: Ko čia trūksta? Kas nepatogu? Kokių paslaugų norėtų jaunimas? Kaip būtų galima verslą padaryti tvaresnį?
Sugrįžus į susitikimo vietą arba netoliese esančią viešą erdvę, grupės rengia mini verslo planą: problema; sprendimas; tikslinis klientas; vieta; reklamos idėja; preliminarios išlaidos; kuo idėja išskirtinė.
	Mokytojas stebi grupių darbą ir konsultuoja.



Skatinamas kūrybiškumas ir argumentavimas.

	Apibendrinimo ir įsivertinimo
	20 min.



10 min.
	Kiekviena grupė per 2–3 minutes pristato savo idėją. Kiti mokiniai vertina: ar idėja realistiška; ar ji sprendžia problemą; ar būtų paklausi; ar verslas būtų tvarus.

Refleksija. Diskusija: Kas buvo sunkiausia? Ar lengva sukurti verslą? Kokios savybės reikalingos verslininkui? Kaip miestas veikia verslo galimybes?

	Taikomas tarpusavio vertinimas.

Mokiniai įsivertina savo darbą ir indėlį grupėje.






Teorija

Pagal poreikį mokytojas išsirenka ką pristatys:

Kas yra verslo galimybė?
Verslo galimybė – tai pastebėtas žmonių poreikis arba problema, kurią galima išspręsti sukuriant prekę ar paslaugą.
Verslo idėjos dažnai gimsta stebint aplinką ir galvojant:
· ko žmonėms trūksta; 
· kas jiems nepatogu; 
· ką būtų galima padaryti greičiau, pigiau ar patogiau. 
Pavyzdys:
· Jei turistams trūksta vietų pasikrauti telefoną – tai gali tapti verslo galimybe. 
· Jei jaunimui senamiestyje nėra jaukių poilsio vietų – galima kurti naują paslaugą. 

Kuo skiriasi prekė ir paslauga?
Prekė – daiktas, kurį galima nusipirkti ir turėti.
Pavyzdžiai:
· suvenyras; 
· ledai; 
· marškinėliai. 
Paslauga – veikla, kuri atliekama žmogui.
Pavyzdžiai:
· ekskursija; 
· kirpimas; 
· maisto pristatymas. 
Kai kurie verslai jungia abi dalis:
pvz., kavinė parduoda prekes (maistą) ir teikia paslaugą (aptarnavimą).

Kaip atpažinti vartotojo problemą?
Vartotojo problema – tai situacija, kai žmogui kažko trūksta arba kažkas kelia nepatogumų.
Problemas galima pastebėti:
· stebint žmonių elgesį; 
· klausantis nusiskundimų; 
· kalbinant klientus; 
· analizuojant aplinką. 
Pagalbiniai klausimai:
· Ko čia trūksta? 
· Kas nepatogu? 
· Ko žmonės laukia eilėje? 
· Ką būtų galima padaryti greičiau ar paprasčiau? 
· Kokių paslaugų trūksta jaunimui ar turistams?

Kokie verslai dažniausiai veikia turistinėse miesto vietose?
Turistinėse vietose dažnai veikia:
· kavinės ir restoranai; 
· suvenyrų parduotuvės; 
· ekskursijų paslaugos; 
· pramogų verslai; 
· gatvės maisto prekyba; 
· viešbučiai ir nakvynės paslaugos; 
· dviračių ar paspirtukų nuoma. 
Šie verslai orientuojasi į:
· didelį žmonių srautą; 
· greitą aptarnavimą; 
· patirtį ir emociją; 
· miesto kultūros pristatymą.








Užduočių diferencijavimas

Pagal mokinių gebėjimus
· Stipresni mokiniai: 
· analizuoja klientų poreikius; 
· siūlo verslo sprendimus; 
· skaičiuoja preliminarias išlaidas; 
· rengia pristatymą. 
· Daugiau pagalbos reikalingi mokiniai: 
· fotografuoja; 
· fiksuoja verslų tipus; 
· atsako į paruoštus klausimus; 
· dirba pagal aiškų veiksmų planą.

Pagal mokymosi stilių
· Vizualiems mokiniams: 
· žemėlapiai; 
· nuotraukos; 
· verslų ženklų analizė. 
· Praktinio mokymosi mokiniams: 
· stebėjimas mieste; 
· interviu; 
· informacijos rinkimas. 
· Komunikabiliems mokiniams: 
· turistų kalbinimas; 
· idėjų pristatymas; 
· diskusijos.

Pagal užduoties sudėtingumą
· Bazinis lygis: 
· atpažinti verslų tipus; 
· suskaičiuoti jų kiekį. 
· Vidutinis lygis: 
· nustatyti klientų poreikius; 
· palyginti verslus. 
· Aukštesnis lygis: 
· sukurti inovatyvią ir tvarią verslo idėją; 
· argumentuoti jos naudą rinkai.

Galima pasiskirstyti komandoje pagal vaidmenis: 
· fotografas; 
· stebėtojas; 
· užrašinėtojas; 
· kalbintojas; 
· pristatytojas.

